《自题小照原注：戊戌四月初六日吴学署中作》
清代·顾焘

不胜潇洒送清晖，松韵泉声满四围。入座自挥青玉麈，临流还着绿蓑衣。

人间谁更穷于我，天上宁无路可归。陶令嗔儿却多事，撚须且看句先飞。

作者简介：顾焘，字若公，号罗峰，无锡人，洞阳公四世孙，顺治十年岁贡生，官吴县教谕。少工制艺，善诗，古文，启祯间为征社十二子之一，有《客燕草》行世。